Botella Niskin - Viquipèdia, l'enciclopèdia lliure\n(S'ha redirigit des de: Ampolla de Niskin)\nUna botella Niskin a punt de ser baixada dins de l'aigua\nUna botella Niskin és un tipus de botella molt utilitzada per agafar mostres d'aigua, normalment per a estudis oceanogràfics. El disseny d'aquest tipus de botella és de Shale Niskin el març del 1966, i es una millora de les ampolles de Nansen. Les primeres botelles Niskin es van fer de metall, encara que el material més comú en l'actualitat és el PVC.\nInvestigadors a l'Oceà Àrtic utilitzant una botella Niskin\nUna botella Niskin està constituïda per un cilindre obert en els seus extrems, amb dues tapes articulades. Quan hom desitja usar-la, les tapes es mantenen obertes mitjançant una cordeta, subjectant una goma elàstica tensada que uneix els extrems més separats de les tapes. La corda està fixada amb un mecanisme que incorpora una molla elàstica o ressort. (El conjunt és semblant a un parany o trampa de caça o una ballesta parada. Un esforç molt petit controla una energia emmagatzemada relativament important).\nEn el cas de l’ampolla Niskin, l’ordre que fa disparar el mecanisme (deixant anar la cordeta i fent que les tapes es tanquin) la proporciona un pes de plom o de tefló que va baixant pel cable que sustenta la botella. El pes disparador s’anomena tradicionalment “missatger”.\nUna variació moderna de l'ampolla de Niskin utilitza vàlvules accionades que es poden configurar prèviament a una profunditat específica detectada per un interruptor de pressió o controlades remotament per fer-ho mitjançant un senyal elèctric que es transmet des de la superfície.\nEn moltes ocasions es fixa un termòmetre a un braç apartat del missatger, perquè no hi hagi perill que el trenqui en activar el tancament, per mesurar el gradient de temperatura del lloc de la mostra.\nUna altra manera d'utilitzar les botelles Niskin és a uns dispositius anomenats "rosetes" de manera que diverses botelles Niskin es disposen a una estructura circular (normalment metàl·lica). La roseta es deixa caure amb una grua al vaixell oceanogràfic i un sensor de pressió que té la mateixa roseta fa que es tanquin a diferents profunditats les botelles tenint així mostres a diferents profunditats. Les rosetes poden tindre fins a 36 botelles Niskin.\nPàgina de divulgació de l'Institut de Ciències Marines que parla de les botelles Niskin.\nUna empresa danesa fabricant de botelles niskin (anglès).\nPàgina de l'empresa General Oceanics que va fundar l'inventor d'aquest tipus de botelles Shale Niskin (en anglès).\n↑ Patent US 5341693. A Double wall sampler. John Banu. 30 agost 1994.\nObtingut de «https://ca.wikipedia.org/w/index.php?title=Botella_Niskin&oldid=21893586»


Cultura obre la cobertura de diverses places de treball temporal en el lloc de guia cultural de caps de setmana i estiu - Poble Andorrà\nCultura obre la cobertura de diverses places de treball temporal en el lloc de guia cultural de caps de setmana i estiu\nLa data límit de presentació de la sol·licitud és el dia 18 de maig del 2022\nMuseu Casa d'Areny-Plandolit.\nEl Ministeri de Cultura i Esports ha obert el període per cobrir diverses places de treball temporal com a guia cultural als museus i monuments d’Andorra. l’oferta de feina està dirigida al públic amb interessos culturals i major d’edat. Les places que s’han obert a la ciutadania tenen dues modalitats diferenciades:\n1. Guia cultural els caps de setmana, de juny a octubre. Horari: dissabtes de les 10 a les 14 h i de les 15 a les 18 h i diumenges de les 10 a les 14 h. L’oferta és poder treballar al Conjunt Històric de les Bons, Sant Martí de la Cortinada, Sant Climent de Pal, Sant Serni de Nagol i Sant Miquel d’Engolasters, per transmetre als ciutadans d’Andorra i als turistes que ens visiten la singularitat de l’art romànic del país, a partir de les restes arquitectòniques i pictòriques conservades.\n2. Guia cultural d’estiu, de juliol a agost. Treballar als monuments i als museus d’Andorra, com el Museu Casa d’Areny-Plandolit, el Museu Postal, la Casa Rull, l’Espai Columba, la Farga Rossell, la Casa de la Vall, el Museu Nacional de l’Automòbil, així com a l’exposició Abracadabra de l’Era del Raser, fent visites guiades i atenent el públic interessat en el patrimoni cultural.\nEn ambdós casos, el Departament de Promoció Cultural facilitarà la informació i els aclariments complementaris. Per presentar-se al procés de selecció cal que els aspirants es descarreguin el plec de bases de la convocatòria i la sol·licitud o els recullin al Servei de Tràmits del Govern. La descàrrega és gratuïta i es pot fer des del web www.tramits.ad.\nLa data límit de presentació de la sol·licitud és el dia 18 de maig del 2022. L’hora límit serà la del tancament del Servei de Tràmits d’aquest dia. Per a més informació, consulta el Butlletí Oficial del Principat d’Andorra (BOPA) (pendent enllaç) i adreça’t a l’Àrea de Museus i Monuments (tel.: 875 708, a/e: area_museus@govern.ad).\nOrdino tanca la primera temporada del 'Free bus' amb 1.300 usuaris


Recordem avui ; Domingo Badia Masqué, ( Vacarisses , Vallès Occidental 1900 + Barcelona, 9.07.1940, enterrament al Fossar de la Pedrera )\nNext story IMATGES DEL FONS JOSEP OLIVÉ ESCARRÉ DE FOTOGRAFÍA MONUMENTAL DE CATALUNYA. SANTUARI DE LOURDES D’ARENYS DE MUNT. EL MARESME\nPrevious story XIVARRI A L’ARMARI


Trucs "salvavides" a la cuina | Revista\nTrucs “salvavides” a la cuina\n: Trucs "salvavides" a la cuina\nPassar-se amb la sal, oblidar-se del pa o veure's en la necessitat de donar de menjar a més comensals dels previstos són situacions habituals a la cuina que es poden solucionar seguint uns consells senzills\nAmb les festes de Nadal es multipliquen les reunions familiars i les celebracions i també, sovint, els esforços per complir amb tant de compromís. Les compres i els regals es barallen en l’ordre de prioritats amb la planificació dels menús i l’organització sobre on se soparà, qui vindrà a casa, quants comensals serem… Encara que l’esperit d’aquestes dates està marcat per l’alegria i els bons sentiments, la veritat és que escapar de les situacions d’estrès no resulta tan simple. Menys encara per a qui cuina. En aquest context, encarregar-se dels fogons té molt de mèrit, ja que d’alguna manera a la llar conviuen dos mons paral.lels: el de la cuina… i la resta. Encara que qui no cuini tingui bona voluntat -s’ofereix a parar la taula, unta alguns canapès o col.loca els dolços típics en una safata-, és entre els fogons on “es cou” tota la resta i es treballa, sovint, a un ritme vertiginós. És habitual que la persona encarregada d’aquesta tasca tingui dubtes sobre el menú, les quantitats que ha de comprar o el moment en què ho ha de fer. I, per si això fos poc, és al cuiner a qui toca el difícil repte de controlar les despeses i aconseguir que tot estigui al punt en el moment exacte.\nEls trucs i consells que donem a continuació estan pensats per als qui es responsabilitzen de cuinar en aquestes dates tan assenyalades i s’enfronten al repte de donar de menjar a molts convidats.\nPlanificació. Cal saber quantes persones s’asseuran a taula i, en funció d’això, dissenyar el menú i fer la compra. Dedicar-se a això amb certa anticipació permetrà estalviar temps i dubtes, però també diners. Dos dels aliments estrella d’aquestes dates, el peix i el marisc, es poden comprar amb antelació i congelar ja nets, trossejats i llestos per a l’elaboració.\nComençar abans. Anticipar-se a les dates clau és de gran utilitat, sobretot amb aquells aliments que es poden cuinar uns dies abans. Les salses es poden elaborar amb temps i congelar. El dia que s’hagin d’utilitzar només les haurem de treure de la nevera. Altres preparacions, com els fregits, els pebrots farcits, els calamarsons amb la tinta, els cargols o els guisats, es poden fer amb un o dos dies d’antelació i després desar-los a la nevera. Aquest procés, a més d’alleujar el treball el dia del sopar o del dinar, potenciarà el sabor d’aquests plats.\nOrganització. Una altra manera de gaudir de la cuina és optimitzar la combinació de receptes per guanyar temps i comoditat. Per exemple, elaborar dos o tres entrants freds, que es puguin preparar molt abans, i un de calent, que es pugui fer al forn o fins i tot en una cassola perquè es pugui escalfar i servir en poc de temps. Convé evitar els fregits d’última hora: generen fum i olors intenses, i ens condemnen a estar a la cuina, en lloc d’asseure’ns a taula amb els convidats.\nTrucs d’última hora\nEncara que la planificació i l’organització són molt importants (i útils), no sempre eviten els problemes d’última hora. A problemes contrarellotge, solucions exprés i creatives:\nConvidats inesperats. Per evitar que falti menjar, sempre està bé tenir un fons de nevera i de rebost.\nEntrants. Unes torrades de pa, alguna conserva, una bossa d’enciams variats i una fruita seran més que suficients per a elaborar una amanida en un temps rècord, o uns canapès originals, com els de salmó, enciam i taronja.\nPlats principals. Les guarnicions són grans aliades. Es pot afegir més salsa o més acompanyament perquè els plats rendeixin al màxim. Idea pràctica: tenir a casa una minestra congelada per a imprevists. Es cou en tan sols 15 minuts i, si la saltem amb una mica d’all i oli, combinarà molt bé amb els peixos rostits. Si el plat està fet a base de carn, la millor opció és tallar patates, cebes i pastanagues en làmines fines i coure-les al forn. També estaran fetes en un quart d’hora.\nPlats extraràpids. Una altra manera d’inventar un plat ràpid consisteix a obrir o aixafar unes croquetes. Amb aquesta beixamel es poden farcir uns pebrots del piquillo i després es tanquen. N’hi haurà prou de coure’ls al forn amb una salsa de tomàquet i un toc de nata per a obtenir uns pebrots farcits amb una aparença fantàstica.\nOblidar-se del pa. És recomanable tenir pa congelat (sense coure o de mitja cocció). Cinc minuts de forn a 180º C seran suficients per resoldre aquest problema i obtenir pa acabat de coure i molt bo. Una altra opció és utilitzar el pa del dia anterior que es guardi a casa. Es talla en llesques, s’unta amb oli i es fica al forn durant un o dos minuts a 200º C i se serveix en forma de delicioses torrades.\nIngredients congelats. La planificació sembla una via segura… fins que se’ns oblida descongelar els ingredients que s’usaran amb temps suficient per a la seva elaboració. Si es tracta de marisc, no n’hi ha cap problema, ja que es pot introduir en l’aigua de cocció encara congelat. Però, i si és peix? Sense treure el plàstic que el protegeix, el submergim en un recipient amb aigua i a sota del raig d’aigua freda -mai de la calenta-. Es descongelarà en uns deu minuts. Una altra manera de fer-ho és utilitzar la funció de descongelat del microones, però amb la precaució de fer-ho en petits intervals (primer, de 5 minuts; després, de 30 segons) per a evitar que es comenci a coure.\nPassar-se amb la sal. El primer pas és determinar si amb una mica més de brou o d’aigua podem resoldre el problema sense fer malbé el plat. Si no és així, una solució pràctica és afegir dos o tres trossos de patata i deixar que es coguin amb el menjar durant uns minuts més, perquè la patata absorbeixi la sal. Una tercera opció és rescatar el producte principal -la carn, el peix, etc.- i alleugerir-ne per separat la salsa o, si és necessari, elaborar-ne una de nova.


Es busquen figurants per al rodatge d'una "important pel·lícula" a Gandia - Diari La Veu\nEscriba el número 413372\nEs busquen figurants per al rodatge d'una "important pel·lícula" a Gandia\nUn "conegut director de cine espanyol" gravarà a la ciutat de la Safor els dies 23, 24 i 25 de setembre\n4 setembre 2019 17:35h\nGandia es convertirà els dies 23, 24 i 25 de setembre en el plató de rodatge de la pel·lícula d'un "conegut director de cine espanyol", segons anuncia l'Ajuntament en una publicació en Facebook. / JOANBANJO\nVALÈNCIA. Gandia es convertirà els dies 23, 24 i 25 de setembre en el plató de rodatge de la pel·lícula d'un "conegut director de cine espanyol", segons anuncia l'Ajuntament en una publicació en Facebook.\nPer a aquesta "important pel·lícula" es busquen figurants. L'empresa encarregada de la selecció, PERSONAL 7, ha facilitat dues vies de contacte per a les persones interessades. Així, cal enviar una foto recent, el nom complet, el lloc de residència i un telèfon per Whatsapp al 637401298 o per correu electrònic a seleccion@p7audiovisual.com.\nHi ha tres requisits: tindre més de 16 anys, estar disponible durant tota la jornada, i tindre DNI o NIE amb autorització per a treballar. Segons es pot llegir en la mateixa publicació, "no hi ha límit d'edat per tal de participar-hi" i es busquen "persones de tota mena".\nEls figurants seleccionats seran donats d'alta a la seguretat social en règim d'artistes i rebran una remuneració segons allò estipulat en el conveni de figuració, en funció de les hores de rodatge i del tipus de figuració que es faça.\nFinalment, s'assenyala que "el món asiàtic juga un paper important; per tant, es necessiten persones asiàtiques també a partir dels 16 anys".\nEscriba el número 907272


Sant Pau al·lega que la pacient no tenia cura - Notícies Societat - Notícies Societat - e-notícies\nSocietat · 10 de Novembre de 2011. 12:43h.\nAsseguren que va ser "atesa immediatament"\nFaçana de l'Hospital Sant Pau\nL'Hospital de Sant Pau ha assegurat que la dona que va morir a urgències el mes de setembre passat és una pacient a la qual tractaven des de feia tres anys ia la qual ja havien "descartat qualsevol possibilitat curativa", i que va ser atesa a urgències a l'empitjorar la seva situació i es va descartar intervenir-la.\nSegons l'Hospital, la malalta va acudir a urgències per un empitjorament sobtat del seu estat -del qual ja havien descartat prèviament qualsevol possibilitat curativa- i va ser "atesa immediatament".\nEls metges que la van tractar van valorar la seva situació clínica "com no tributària de mesures terapèutiques intervencionistes" i es va plantejar la possibilitat de sotmetre a una arteriografia pal·liativa, tot i que el "ràpid empitjorament" de la dona va descartar aquesta opció i va fer "innecessària la derivació".\nL'Hospital també defensa en el comunicat que "l'estructura del seu servei d'urgències i de les guàrdies mèdiques no ha patit cap modificació des de l'obertura de les noves instal·lacions, el setembre de 2009".


Llibres protagonitzats per nenes i conversa amb Muriel Villanueva\nEls dimecres, literatura a "TRIA33".\nLa tria literària d'Anna Guitart ens proposa tres llibres protagonitzats per nenes: "Tornar a casa"\n, d'Yaa Gyasi, que recull un amplíssim arbre familiar que va de l'Àfrica del segle XVIII als Estats Units de l'any 2000, "Color de llet", de Nell Leyshon (Angle), i "Tres llums", de Claire Keegan.\nI tot seguit Anna Guitart conversa amb l'escriptora valenciana Muriel Villanueva, que ha publicat "Nines" a Males Herbes, dotze relats d'autoficció que toquen temes com els abusos, els avortaments o la por\nEls dimecres, literatura a "TRIA33". La tria literària d'Anna Guitart ens proposa tres llibres protagonitzats per nenes: "Tornar a casa", d'Yaa Gyasi, que recull un amplíssim arbre familiar que va de l'Àfrica del segle XVIII als Estats Units de l'any 2000, "Color de llet", de Nell Leyshon (Angle), i "Tres llums", de Claire Keegan. I tot seguit Anna Guitart conversa amb l'escriptora valenciana Muriel Villanueva, que ha publicat "Nines" a Males Herbes, dotze relats d'autoficció que toquen temes com els abusos, els avortaments o la por\nEl Sónar i diferents festivals musicals d'arreu del pais\nArrenquem amb quatre artistes locals que seran al Sónar 2017 i repassem la resta del cartell\na través d'ells: Bad Gyal, la jove cantant de Dancehall; el dj i productor Carlos Bayona, Dj Ches i Xavier Riembau, que punxarà sota el nom artístic Diego Armando.\nJofre Font puja a una autocaravana per fer carretera i recomanar-nos diferents festivals d'estiu arreu del país: l'Aphònica de Banyoles, el Sons Solers de Sant Pere de Ribes, el Maldaltura de Llessui, l'Era de Llagostera, l'Anòlia d'Igualada, el Festus de Torelló o el Pingüí de Flix.\nA continaució Jofre Font conversa amb dues bandes compromeses, Txarango i Zoo, cadascuna amb la seva música: el pop festiu i global de Txarango i el hip hop combatiu d'arrel valenciana de Zoo. Dues bandes que no amaguen el seu inconformisme davant d'un món que volen canviar. Una trobada a tres bandes amb els seus líders i cantants, Alguer Miquel i Panxo, a qui asseiem una estona uns dies abans que coincideixin actuant al Festival Clòwnia de Sant Joan de les Abadesses.\nI tot seguit TRIA33 presenta l'extra "Els nous pinzells (quan música, art i tecnologia es troben al Sónar)" una reflexió visual sobre la incidència de la tecnologia en les indústries creatives; com la tecnologia s'ha fet un lloc en els espectacles culturals. I ho fem a través de la programació del Sónar+D.\nEls dimarts és el dia temàtic de la música. Arrenquem amb quatre artistes locals que seran al Sónar 2017 i repassem la resta del cartell a través d'ells: Bad Gyal, la jove cantant de Dancehall; el dj i productor Carlos Bayona, Dj Ches i Xavier Riembau, que punxarà sota el nom artístic Diego Armando. Jofre Font puja a una autocaravana per fer carretera i recomanar-nos diferents festivals d'estiu arreu del país: l'Aphònica de Banyoles, el Sons Solers de Sant Pere de Ribes, el Maldaltura de Llessui, l'Era de Llagostera, l'Anòlia d'Igualada, el Festus de Torelló o el Pingüí de Flix. A continaució Jofre Font conversa amb dues bandes compromeses, Txarango i Zoo, cadascuna amb la seva música: el pop festiu i global de Txarango i el hip hop combatiu d'arrel valenciana de Zoo. Dues bandes que no amaguen el seu inconformisme davant d'un món que volen canviar. Una trobada a tres bandes amb els seus líders i cantants, Alguer Miquel i Panxo, a qui asseiem una estona uns dies abans que coincideixin actuant al Festival Clòwnia de Sant Joan de les Abadesses. I tot seguit TRIA33 presenta l'extra "Els nous pinzells (quan música, art i tecnologia es troben al Sónar)" una reflexió visual sobre la incidència de la tecnologia en les indústries creatives; com la tecnologia s'ha fet un lloc en els espectacles culturals. I ho fem a través de la programació del Sónar+D.\nReposicions teatrals d'èxit i conversa amb l'actriu Vicky Luengo\nEl dilluns fem atenció a les arts escèniques.\nLa tria escènica de Peté Soler per a aquesta setmana ens proposa tres reposicions d'èxit:\n"El preu" d'Arthur Miller, dirigit per Sílvia Munt i interpretat per Ramon Madaula, Pere Arquillué, Rosa Renom i Lluís Marco; "El test", ara al club capitol, a Barcelona, i el musical "Sugar Ningú no és perfecte", que es podrà tornar a veure al Tívoli.\nQuè passaria si sabéssim que tot està determinat? Això és el que ens proposa "Lifespoilers", de Marc Angelet i Alejo Levi, que es pot veure aquests dies a la Sala Flyhard, a Barcelona. Júlia Bertran conversa amb una de les intèrprets, l'actriu mallorquina Vicky Luengo, que també ha treballat darrerament amb Àlex Rigola a l'"Ivanov" de Txèkhov.\nEl dilluns fem atenció a les arts escèniques. La tria escènica de Peté Soler per a aquesta setmana ens proposa tres reposicions d'èxit: "El preu" d'Arthur Miller, dirigit per Sílvia Munt i interpretat per Ramon Madaula, Pere Arquillué, Rosa Renom i Lluís Marco; "El test", ara al club capitol, a Barcelona, i el musical "Sugar Ningú no és perfecte", que es podrà tornar a veure al Tívoli. Què passaria si sabéssim que tot està determinat? Això és el que ens proposa "Lifespoilers", de Marc Angelet i Alejo Levi, que es pot veure aquests dies a la Sala Flyhard, a Barcelona. Júlia Bertran conversa amb una de les intèrprets, l'actriu mallorquina Vicky Luengo, que també ha treballat darrerament amb Àlex Rigola a l'"Ivanov" de Txèkhov.\nL'art i el Dia Internacional dels Refugiats\nEls dissabtes són l'espai de les arts plàstiques i expositives a "TRIA33".\nEl 20 de juny és el Dia Internacional dels Refugiats i Laura Sangrà\nels dedica la seva tria personal. La primera proposta és un projecte del fotògraf Héctor Mediavilla, que ha ensenyat a fer fotografia artística a dotze refugiats perquè ells mateixos expliquin la seva història. El resultat és "Somnis refugiats", que es pot veure a la plaça de les Glòries de Barcelona. Eugenio Merino presenta "Home Swiss Home" a la Galeria ADN de Barcelona, una exposició individual en què reflexiona sobre les desigualtats socials i el frau fiscal. Els catalans Aïda Andrés, Anna Ill, Esther Pí i Ignasi Prat exposen al Museu de l'Empordà, a Figueres, dins la Biennal d'Art Contemporani, que promou l'obra d'artistes joves del vell continent.\nEls dissabtes són l'espai de les arts plàstiques i expositives a "TRIA33". El 20 de juny és el Dia Internacional dels Refugiats i Laura Sangrà els dedica la seva tria personal. La primera proposta és un projecte del fotògraf Héctor Mediavilla, que ha ensenyat a fer fotografia artística a dotze refugiats perquè ells mateixos expliquin la seva història. El resultat és "Somnis refugiats", que es pot veure a la plaça de les Glòries de Barcelona. Eugenio Merino presenta "Home Swiss Home" a la Galeria ADN de Barcelona, una exposició individual en què reflexiona sobre les desigualtats socials i el frau fiscal. Els catalans Aïda Andrés, Anna Ill, Esther Pí i Ignasi Prat exposen al Museu de l'Empordà, a Figueres, dins la Biennal d'Art Contemporani, que promou l'obra d'artistes joves del vell continent.\nFestival Internacional de Música Popular i Tradicional de Vilanova i la Geltrú\nDediquem els divendres de "TRIA 33" a la cultura popular.\nPau Benavent ens recomana "Un pèl nou, un pèl antic", el concert que ret homenatge a\nPere Tàpias en el marc del Festival Internacional de Música Popular i Tradicional de Vilanova i la Geltrú. Hi actuaran Copa Lotus, Guillem Roma, Marina Rossell, Joan Isaac o Francesc Burrull, entre d'altres. I del FIMPT passem a un altre festival, el Desfolca't, una oportunitat única per veure dotze propostes d'Euskadi, França o Catalunya en només un cap de setmana. L'última proposta d'aquesta tria és el concert d'Eliseo Parra al Tradicionàrius; el cantant de Valladolid farà un recorregut per les cançons catalanes del seu repertori.\nDediquem els divendres de "TRIA 33" a la cultura popular. Pau Benavent ens recomana "Un pèl nou, un pèl antic", el concert que ret homenatge a Pere Tàpias en el marc del Festival Internacional de Música Popular i Tradicional de Vilanova i la Geltrú. Hi actuaran Copa Lotus, Guillem Roma, Marina Rossell, Joan Isaac o Francesc Burrull, entre d'altres. I del FIMPT passem a un altre festival, el Desfolca't, una oportunitat única per veure dotze propostes d'Euskadi, França o Catalunya en només un cap de setmana. L'última proposta d'aquesta tria és el concert d'Eliseo Parra al Tradicionàrius; el cantant de Valladolid farà un recorregut per les cançons catalanes del seu repertori.\nConversa amb Albert Serra Premi Nacional de Cultura i entrevista amb Ewan McGregor\nAvui a "TRIA33 Cinema", parlem amb Alber\nt Serra; el cineasta banyolí ha rebut el Premi Nacional de Cultura. Parlem de la seva visió del món del cinema, de la seva faceta com a productor i també del seu darrer film, el celebrat "La mort de Lluís XIV".\nEntrevistem també Ewan McGregor, que ha dirigit el seu primer film, "American pastoral", basat en la novel·la de Philip Roth, i la coprotagonista Jennifer Connelly.\nDijous és el dia temàtic dedicat al cinema al TRIA33 i la durada del programa és de vint minuts. Avui a "TRIA33 Cinema", parlem amb Albert Serra; el cineasta banyolí ha rebut el Premi Nacional de Cultura. Parlem de la seva visió del món del cinema, de la seva faceta com a productor i també del seu darrer film, el celebrat "La mort de Lluís XIV". Entrevistem també Ewan McGregor, que ha dirigit el seu primer film, "American pastoral", basat en la novel·la de Philip Roth, i la coprotagonista Jennifer Connelly.\nLiteratura i violència i conversa amb el Premi Nacional de Cultura Joan Francesc Mira\nLa tria literària d'Anna Guitart ens proposa alguns títols que reflexionen sobre la inutilitat de l\na violència. En primer lloc, "No aconseguireu el meu odi", d'Antoine Leiris, vidu d'una de les cinquanta-nou víctimes mortals de l'atemptat al Bataclan de París; "Aunque caminen por el valle de la muerte", on Álvaro Colomer reconstrueix la batalla de Najaf, i "La guerra de Billy Lynn", de Ben Fountain, una sàtira sobre els Estats Units a partir d'uns herois de guerra.\nI tot seguit Anna Guitart conversa amb Joan Francesc Mira, un altre dels guardonats amb el Premi Nacional de Cultura d'enguany. Parlem amb ell d'escriptura, de traducció, de clàssics, d'antropologia i de compromís amb el país.\nEls dimecres, literatura a "TRIA33". La tria literària d'Anna Guitart ens proposa alguns títols que reflexionen sobre la inutilitat de la violència. En primer lloc, "No aconseguireu el meu odi", d'Antoine Leiris, vidu d'una de les cinquanta-nou víctimes mortals de l'atemptat al Bataclan de París; "Aunque caminen por el valle de la muerte", on Álvaro Colomer reconstrueix la batalla de Najaf, i "La guerra de Billy Lynn", de Ben Fountain, una sàtira sobre els Estats Units a partir d'uns herois de guerra. I tot seguit Anna Guitart conversa amb Joan Francesc Mira, un altre dels guardonats amb el Premi Nacional de Cultura d'enguany. Parlem amb ell d'escriptura, de traducció, de clàssics, d'antropologia i de compromís amb el país.\nEl Sónar i conversa amb el Premi Nacional de Cultura Hèctor Parra\nDes de l'aeroport, la porta d'entrada de molts artistes i assistents del Sónar, Jofre Font en\ns fa la seva tria musical del cartell 2017. Enmig d'avions, maletes i xofers que venen a recollir els VIP, ens recomana les actuacions de gent com Soulwax, Cerrone, Justice, DJ Shadow, Anderson.Paak, Fat Freddy's Drop, Juana Molina, Arca o qui inaugurarà el festival, Björk. Ritmes per a tots els gustos.\nSeguim veient de prop els Premis Nacionals de Cultura i tot seguit parlem amb un dels guardonats en l'apartat musical. Es tracta d'Hèctor Parra, un dels nostres compositors contemporanis més internacionals. Fa quinze anys que viu i treballa a París, des d'on rep tot tipus d'encàrrecs. Entre els últims destaquen òperes, dues amb la direcció de Calixto Bieito. Jofre Font conversa amb el músic des de L'Auditori de Barcelona, del qual Parra és el compositor resident.\nEls dimarts és el dia temàtic de la música. Des de l'aeroport, la porta d'entrada de molts artistes i assistents del Sónar, Jofre Font ens fa la seva tria musical del cartell 2017. Enmig d'avions, maletes i xofers que venen a recollir els VIP, ens recomana les actuacions de gent com Soulwax, Cerrone, Justice, DJ Shadow, Anderson.Paak, Fat Freddy's Drop, Juana Molina, Arca o qui inaugurarà el festival, Björk. Ritmes per a tots els gustos. Seguim veient de prop els Premis Nacionals de Cultura i tot seguit parlem amb un dels guardonats en l'apartat musical. Es tracta d'Hèctor Parra, un dels nostres compositors contemporanis més internacionals. Fa quinze anys que viu i treballa a París, des d'on rep tot tipus d'encàrrecs. Entre els últims destaquen òperes, dues amb la direcció de Calixto Bieito. Jofre Font conversa amb el músic des de L'Auditori de Barcelona, del qual Parra és el compositor resident.\nConversa amb l'actriu Emma Vilarasau i el Festival de Pallasses\nAquesta setmana, a "TRIA33", entrevistem alguns dels Premis Nacionals de Cultura del 2017.\nPeté Soler conversa amb l'actriu Emma Vilarasau, amb qui fa un repàs de la seva trajectòria i la seva manera de viure l'ofici d'actriu.\nJúlia Bertran ens convida a la quarta edició del Festival de Pallasses al Circ Cric, i ho fa de la mà de la directora artística Montse Trias i de la pallassa Helena Escobar "Superbleda". A la carpa del circ, conversem sobre la singularitat de la comicitat femenina i la visibilitat de les pallasses.\nEl dilluns fem atenció a les arts escèniques. Aquesta setmana, a "TRIA33", entrevistem alguns dels Premis Nacionals de Cultura del 2017. Peté Soler conversa amb l'actriu Emma Vilarasau, amb qui fa un repàs de la seva trajectòria i la seva manera de viure l'ofici d'actriu. Júlia Bertran ens convida a la quarta edició del Festival de Pallasses al Circ Cric, i ho fa de la mà de la directora artística Montse Trias i de la pallassa Helena Escobar "Superbleda". A la carpa del circ, conversem sobre la singularitat de la comicitat femenina i la visibilitat de les pallasses.\nLa tria dedicada a l'art nu i conversa amb l'artista Coreon Dú\nLaura Sangrà dedica la seva tria d'arts plàstiques a l'art nu. La pri\nmera de les seves recomanacions ens porta a la Fundació Gaspar de Barcelona, on s'exposa una mostra monogràfica del nord-americà McCarthy, un dels grans referents del videoart i la "performance". El sabadellenc Oriol Vilapuig desplega la seva nit sexual a la Fundació Suñol de Barcelona. Aquesta mostra representa els sis últims anys de treball de Vilapuig i, ara, s'ensenya al públic per primera vegada. La darrera recomanació és un llibre de l'editorial Librooks que respon les preguntes dels més petits sobre l'art: "Per què l'art és ple de gent despullada?".\nI tot seguit Peté Soler conversa amb el músic, dissenyador i realitzador angolès Coreon Dú, que ha visitat Barcelona presentat el documental "Bangaologia", on parla del seu país, de la pobresa al costat del gust per la moda o el disseny.\nEls dissabtes són l'espai de les arts plàstiques i expositives al TRIA33. Laura Sangrà dedica la seva tria d'arts plàstiques a l'art nu. La primera de les seves recomanacions ens porta a la Fundació Gaspar de Barcelona, on s'exposa una mostra monogràfica del nord-americà McCarthy, un dels grans referents del videoart i la "performance". El sabadellenc Oriol Vilapuig desplega la seva nit sexual a la Fundació Suñol de Barcelona. Aquesta mostra representa els sis últims anys de treball de Vilapuig i, ara, s'ensenya al públic per primera vegada. La darrera recomanació és un llibre de l'editorial Librooks que respon les preguntes dels més petits sobre l'art: "Per què l'art és ple de gent despullada?". I tot seguit Peté Soler conversa amb el músic, dissenyador i realitzador angolès Coreon Dú, que ha visitat Barcelona presentat el documental "Bangaologia", on parla del seu país, de la pobresa al costat del gust per la moda o el disseny.\nConversa amb el músic Piero Pesce i les cançons del setè disc dels Anímic\nA la seva tria de cultura popular, Pau Benavent parla amb el músic calabrès Piero Pesc\ne. L'italià farà un taller de tarantel·la i un concert a la Taverna del Centre Artesà Tradicionàrius, al mateix escenari on es farà el Concert de Patum, que enguany compleix 20 anys, una ocasió única per escoltar les melodies de la Patum abans de Corups. Si volem saber com vestia la gent a les terres de Lleida des del segle XVIII ho podem descobrir a l'exposició "Vestir a la moda" que ha organitzat el Museu de Lleida. La darrera recomanació és la Trobada Nacional de Ball de Bastons, que aplega uns dos mil bastoners de vuitanta colles, i que tindrà lloc a Sant Cugat del Vallès.\nFerran Palau i Miquel Plana ("Zuma") conversen amb Jofre Font d'"Skin", el setè disc dels Anímic, vuit cançons desesperançades. Cadascuna té el seu propi videoclip, dirigit per un realitzador diferent. Anímic seran presents al festival "Embassa't" de Sabadell el 9 de juny.\nDediquem els divendres del TRIA 33 a la cultura popular. A la seva tria de cultura popular, Pau Benavent parla amb el músic calabrès Piero Pesce. L'italià farà un taller de tarantel·la i un concert a la Taverna del Centre Artesà Tradicionàrius, al mateix escenari on es farà el Concert de Patum, que enguany compleix 20 anys, una ocasió única per escoltar les melodies de la Patum abans de Corups. Si volem saber com vestia la gent a les terres de Lleida des del segle XVIII ho podem descobrir a l'exposició "Vestir a la moda" que ha organitzat el Museu de Lleida. La darrera recomanació és la Trobada Nacional de Ball de Bastons, que aplega uns dos mil bastoners de vuitanta colles, i que tindrà lloc a Sant Cugat del Vallès. Ferran Palau i Miquel Plana ("Zuma") conversen amb Jofre Font d'"Skin", el setè disc dels Anímic, vuit cançons desesperançades. Cadascuna té el seu propi videoclip, dirigit per un realitzador diferent. Anímic seran presents al festival "Embassa't" de Sabadell el 9 de juny.\nCrònica de la darrera setmana del festival de Cannes\nDimecres 17 de maig la projecció\nde " Les Fantômes d'Ismaël" d'Arnaud Desplechin va donar el tret de sortida del 70è Festival de Cinema de Cannes, que es va cloure el 28 de maig. TRIA33 us ofereix la crònica de la darrera setmana del festival amb entrevistes a directors i artistes guardonats.\nDijous és el dia temàtic dedicat al cinema al TRIA33 i la durada del programa és de vint minuts. Dimecres 17 de maig la projecció de " Les Fantômes d'Ismaël" d'Arnaud Desplechin va donar el tret de sortida del 70è Festival de Cinema de Cannes, que es va cloure el 28 de maig. TRIA33 us ofereix la crònica de la darrera setmana del festival amb entrevistes a directors i artistes guardonats.\nConversa amb l'escriptor kenià Ngügï wa Thiong'o i propostes de ciberliteratura\nAvui Anna Guitart ens proposa una conversa amb Ngügï wa Thiong'o. L'escriptor kenià, que sona per a\nles travesses del Premi Nobel, es publica en català per pirmera vegada. Raig verd ens proposa dos assajos, "Descolonitzar la ment" i "Desplaçar el centre", i el primer volum de les seves memòries, el meravellós "Somnis en temps de guerra". Escriptor i activista, després de ser empresonat durant un any per fer una obra de teatre en la seva llengua materna, el kikuiu, va decidir que a partir d'aleshores sempre escriuria ficció en kikuiu.\nLa tria literària d'aquesta setmana ens arriba de la mà de Lluís Marquina amb una proposta de ciberliteratura. Diversos exemples de com la tecnologia i la literatura poden anar de bracet, com per exemple com rellegir clàssics des d'un nova mirada digital ¿ el "Finnegans wake" de Joyce adaptat- o propostes d'escriptura improvisada en directe on la tecnologia hi té un paper clau, com la sessió slam d'escriptura amb música a la Fabra i Coats de Barcelona.\nEls dimecres, literatura al TRIA33. Avui Anna Guitart ens proposa una conversa amb Ngügï wa Thiong'o. L'escriptor kenià, que sona per a les travesses del Premi Nobel, es publica en català per pirmera vegada. Raig verd ens proposa dos assajos, "Descolonitzar la ment" i "Desplaçar el centre", i el primer volum de les seves memòries, el meravellós "Somnis en temps de guerra". Escriptor i activista, després de ser empresonat durant un any per fer una obra de teatre en la seva llengua materna, el kikuiu, va decidir que a partir d'aleshores sempre escriuria ficció en kikuiu. La tria literària d'aquesta setmana ens arriba de la mà de Lluís Marquina amb una proposta de ciberliteratura. Diversos exemples de com la tecnologia i la literatura poden anar de bracet, com per exemple com rellegir clàssics des d'un nova mirada digital ¿ el "Finnegans wake" de Joyce adaptat- o propostes d'escriptura improvisada en directe on la tecnologia hi té un paper clau, com la sessió slam d'escriptura amb música a la Fabra i Coats de Barcelona.\nEls festivals de música d'estiu i els "duets rock"\nLa tria musical de Jofre Font abraça del tot la temporada dels festivals d'estiu. Un dels primers en\ncomençar és el barceloní Jardins de Pedralbes. Des dels mateix Palau Reial de Pedralbes, en Jofre selecciona algunes propostes d'entre les set setmanes de programació de juny i juliol, amb noms com Rufus Wainwright, Sting, Belle and Sebastian, Air, Yann Tiersen o Art Garfunkel.\nPer economia, per gust, perquè els dona més llibertat, cada vegada hi ha gent que amb una guitarra i una bateria en té prou per a fer rock, punk, pop o el que faci falta. Són els "duets rock". Al Tria33 us en presentem uns quants: Meconio, un duet de punk amb un missatge feminista i anticapitalista, Vàlius, que busquen la màgia en la simplicitat, i els enèrgics Cala Vento, que amb el seu segon disc, "Futuro Panorama", s'han esquitllat fins i tot a les radiofòrmules\nEls dimarts és el dia temàtic de la música. La tria musical de Jofre Font abraça del tot la temporada dels festivals d'estiu. Un dels primers en començar és el barceloní Jardins de Pedralbes. Des dels mateix Palau Reial de Pedralbes, en Jofre selecciona algunes propostes d'entre les set setmanes de programació de juny i juliol, amb noms com Rufus Wainwright, Sting, Belle and Sebastian, Air, Yann Tiersen o Art Garfunkel. Per economia, per gust, perquè els dona més llibertat, cada vegada hi ha gent que amb una guitarra i una bateria en té prou per a fer rock, punk, pop o el que faci falta. Són els "duets rock". Al Tria33 us en presentem uns quants: Meconio, un duet de punk amb un missatge feminista i anticapitalista, Vàlius, que busquen la màgia en la simplicitat, i els enèrgics Cala Vento, que amb el seu segon disc, "Futuro Panorama", s'han esquitllat fins i tot a les radiofòrmules


Calaix Cultural: POESIA NARRATIVA MEDIEVAL X. ERMOLD EL NEGRE\nERMOLD EL NEGRE II\nRecreació de Barcelona antiga, amb la muralla, tant important en el nostre relat.\nEl fet de la conquesta de Barcelona també ens ha pervingut en altres fonts, purament cronístiques, com són la Vita Hludovici de l’anònim que pren el nom d’Astrònom Llemosí (per la seva ubicació geogràfica i per cert interès en aquesta matèria del coneixement); també dels Annales reials atribuïts a Eginhard i la Crònica de Moissac, musulmana. Amb tot la primera d’aquestes fonts, lluny de ser sospitosament literària, obvia la derrota dels Francs d’Orbieu, de l’any 793, en la qual els sarraïns envaïren la Septimània, van destruir Narbona i varen arribar a Carcassona, que sí consigna el Poema, per boca de Guillem de Tolosa, que remarca la seva humiliació amb el retorn dels sarraïns a Espanya enduent-se’n un gran botí.\nAls fets narrats en la Primera Part del Poema hi podem remarcar la presa en consideració de la importància estratègica de Barcelona, comunicada al rei per Guillem, el comte de Tolosa i, l’expedició Franca consegüent, organitzada pel monarca que els permetrà la posterior conquesta de la ciutat.\nSegons les diverses fonts que acabem d’esmentar el setge durà: dos anys per l’autor dels Annales; set mesos per la Crònica àrab de Moissac i, finalment, “llarga”, sense especificar res més, a part d’incrementar-la amb sis mesos més, a partir de l’arribada del rei, per part de l’Astrònom. El nostre poeta és més concret, especifica de primers de setembre (la primera lluna, v. 140) del 800 a l’abril del 801 (dissabte sant).\nLa figura de Guillem de Tolosa resulta molt preeminent en el Poema, respecte les altres fonts. Per exemple l’Anònim Astrònom situa com director i supervisor del setge de Barcelona al comte Rosttagne, mentre que el nostre autor hi posa el propi Lluís, el rei i, Guillem com el seu segon. De fet sabem que el rei no hi participà fins als dies finals.\nEn el Poema Guillem és preeminent en diversos moments del setge: És el primer que mata un sarraí situat a dalt de la muralla. També a un altre que es burla dels Francs, des del mateix indret, és replicat per ell, amb la resposta antològica que abans els Francs es menjaran els seus cavall abans que abandonar el setge.\nEn ser capturat Zadum, el cabdill sarraí, Guillem, per ordre del rei, és l’encarregat d’exhibir-lo als de dalt les muralles de la ciutat. Fins i tot és ell que pega i renya el cabdill àrab quan es mofa del missatge que li fan dir als assetjats.\nL’històric Guillem d’Aquitània (de Tolosa), després de participar en fets bèl·lics com el setge de Barcelona, es retiraria i arribaria a ser monjo del convent d’Aniane (on Ermold exercia anys després). Fins i tot Guillem fundà l’abadia de Gelona, agermanada amb Aniane. En el moment de la seva mort, Guillem va començar a ser coronat com sant. D’aquí la importància que té la seva aparició com a personatge protagonista. Aquest fet permet pensar que assistim, amb la seva preeminència a la Primera Part, a un desig d’Ermold de fer-ne també heroi èpic, de forma incipient.\nSobre aquest preeminència de Guillem hi ha una causa metaliterària proposada per Joseph Bédier (1864-1938), el gran estudiós de les Cançons de Gesta Franceses que, per tal de provar les seves teories de que aquelles eren les primeres obres èpiques, després del llatí (les llengües clàssiques, millor dit, per incloure Quint d’Esmirna), desmereixia impensablement el protagonisme que estem veient del personatge de Tolosa. D’aquesta forma les aventures narrades d’aquest personatge en els Cicles de les Cançons posteriors, escrites a partir del segle X, tindrien la seva primacia validada. Però malgrat tots els seus esforços, les intervencions d’aquest personatge històric en el relat d’Ermold són la prova fefaent de l’error d’apreciació d’aquest reputat crític.\nI encara que la presència de Guillem desapareix, un cop acabada la Primera Part, resulta un fet lògic i justificat ja que, tal com resa el títol de l’obra, el llibre té un altre protagonista èpic: el propi rei Lluís.\nAixí, encara que sapiguem el poder que va exercir Guillem a Aquitània, la zona on es va moure el nostre autor, tant en l’aspecte polític com eclesiàstic, un cop es féu monjo, no podem pas pensar que també aquest protagonisme es degués a la necessitat de l’autor d’aconseguir els seus favors, com sí passa amb Lluís, perquè Guillem, l’any 826, quan fou escrit el Poema, ja era mort, en concret des de l’any 812.\nZadum, el cabdill sarraí capturat\nDels personatges Musulmans podem dir que potser sigui un dels primers cops que apareixen en les narracions europees alt medievals, si més no en un relat èpic.\nEls sarraïns hi són esmentats com a poble de Sara, en això l’autor està influït per l’obra de Sant Isidor, Etimologies IX, II, 57, molt popular i de constant utilització referencial.\nConcretament podem veure personatges com:\nEl personatge Zadum que fuig de Barcelona per anar a buscar el socors de Còrdova en el Poema recorda molt la fugida de Nivus i Euriale de l’Enèida (L, IX, 179 i ss.)\nFinalment no podem obviar l’escena on Zadum és presentat presoner pels Francs als vilatans de Barcelona. Se’ns diu que corbava els dits i es clavava les ungles als propis palmells ( v.521) i, se’ns remarca que es tracta d’un joc pèrfid (v. 523) perquè amb aquest signe exhortava als seus a defensar els murs, contràriament d’allò que li manaven dir els Francs, que es rendissin.\nEn aquests gestos desesperats ens ha semblat veure-hi un llenguatge de signes, que tal vegada es tracti d’una posada en escena de l’autor sobre comportaments diferents de cultures dispars en conflicte. Una mena de joc escenogràfic propiciat per l’avinentesa narrativa de la situació concreta, que il·lustra molt adequadament la diferència cultural amb la rivalitat específica.\nUns aclariments al text triat.\nSobre el v. 16. El mot Vehemonth l’hem conservat perquè es tracta d’un mot de significació obscura. Possiblement vulgui dir Vergonya. Val a dir que segurament Ermold l’obtingué de la lectura d’un Poema d’Aldhelm (640-709), abat de Malmesbury i, després, bisbe de Sherborne. Escriví en anglosaxó versos molt obscurs, populars entre els eclesiàstics fins l’ocupació Normanda. Entre ells trobem un acròstic que segurament serví d’inspiració a Ermold, perquè és anterior a ell, en el qual la primera i la darrera lletra de cada vers forma la frase: Aldhelmus Cecinit Millenis Versibus Odas ( Aldhelm ha cantat cançons en milers de versets) Concretament en aquest Poema hi figura el mot que ens ocupa al v. 4 on diu: “Horrida nam multans torsisti membre Vehemoth,” , prova evident de la seva utilització pel nostre autor.\nv. 53. Màcer. Es refereix a Ermili Màcer, poeta contemporani a Virgili. Només se’n té referències d’una obra seva: Sobre les Virtuts de les Plantes Verinoses. Era un Poema malauradament avui perdut que s’atribuí a un altre personatge històric anomenat igual Màcer, però molt posterior al autèntic autor. La referència que en fa Ermold ens porta a pensar que tal vegada va llegir-lo i potser, fins i tot més d’una obra seva.\nv. 84. El mot Wigch no l’hem trobat ni tan sols referit, com ens diu Ermold, al déu de la guerra Mart.\nv. 406 Orcí (Orco). És un terme poètic relacionat amb Plutó i l’infern clàssic pagà. Curiosa aparició en el nostre Poema, volgudament pietós cristià.\nv. 92. Bascons. Per als Francs els poble Basc romandria sempre com un ferotge bàrbar degut al mite (actualment qüestionat) de la desfeta de Roncesvalls. Ermold se’n fa ressò titllant-lo poèticament de llops, amansits pel rei Lluís. Segurament aquest concepte es perpetuaria tal com podem observar al Còdex Calixtinus on, entre d’altres, hi figura un relat anomenat Liber Peregrinationis (Guia de Peregrins) que elaborà Aimeric Picaud, un monjo que fa una detallada descripció dels accidents geogràfics i humans que trobà fent la ruta de l’apòstol Jaume a Santiago de Compostela, durant el segle XII. La descripció d’aquella gent aquí fins i tot és pejorativa i molt dura, qualificant-los quasi d’animals d’hàbits infrahumans.\nAquesta qualitat aplicada als vv. 35, 330 i 649 és relativament curiosa i no podem estar-nos de fer-ne una apareciació\nRecordem-ho, apareixia en Posthomèriques, allí Quint d’Esmirna l’aplicava a Zeus, com a déu tronador. Aquí Ermold en el primer cas l’atorga a Crist, com per marcar-ne un poder sonor extraordinari, un cop sabut això es permet utilitzar-la qualificant el déu cristià d’un poder benefactor que no deixar de ser impressionant. És en la tercera aparició que l’aplica en aquest cas al rei Pipí, la qual cosa no ha deixat de fer córrer molta tinta per tal d’explicar aquesta dotació en un ésser mortal. La més provable sigui la reminiscència més que provable d’un vestigi viu encara aleshores de l’arrianisme en el nostre escriptor, cosa que faria atorgar qualitats físiques extraordinàries a la deïtat i emprar-les de manera addicional en un personatge poderós, com era el cas d’un rei amb molt poder, no tan sols per a elevar-ne les aptituds reials sinó per tal d’obtenir-ne un fruit magnànim perquè, recordem-ho el Poema resulta un panegíric dedicat a un rei de qui s’espera obtenir la remissió d’un càstig.\nTornarem amb el text d'Ermold el Negre III.\nPublicat per Eps! a 11:20


LIFE BIOGASNET - Sistema sostenible de purificació del biogàs\nPàgina inicial/Projectes Europeus, WAS, WEEI/LIFE BIOGASNET\nDesenvolupament d’un sistema de purificació de biogàs rentable, sostenible i respectuós amb el medi ambient i el concepte d’economia circular.\nL’ús del biogàs en la producció d’energia està en augment degut al seu baix cost i a la seva capacitat per reduir emissions de gas d’efecte hivernacle (GHG per les seves sigles en anglès), en comparació amb els combustibles fòssils. Per a poder utilitzar el biogàs com a combustible és necessari eliminar el sulfur d’hidrogen que conté mitjançant tecnologies de dessulfuració que presenten alts impactes ambientals.\nEl projecte LIFE BIOGASNET desenvolupa una nova tecnologia, basada en processos biològics que combina un filtre biotrickling amb un bioreactor de nitrificació, amb l’objectiu d’impulsar l’ús del biogàs com a font d’energia sostenible.\nLa tecnologia de LIFE BIOGASNET presenta avantatges mediambientals en comparació a altres pràctiques actuals de dessulfuració de biogàs, ja que redueix la petjada ambiental i fins a un 55% reduint les emissions de gas d’efecte hivernacle, redueix el consum de reactius i a més, permet produir matèries primes secundàries a partir del sulfur d’hidrogen que conté el biogàs, minimitzant així la producció de residus.\nDurant el projecte, que compta amb la participació de la Unitat de Sostenibilitat d’Eurecat, es desenvoluparà un prototip que s’instal·larà en dues plates pilot situades a Cadis i Atenes, amb diferents fonts de biogàs amb l’objectiu de validar la tecnologia i validar el seu funcionament en diferents condicions.\nEl consorci de LIFE BIOGASNET està format per la Universitat Politècnica de Catalunya (UPC), AERIS Tecnologies Ambientals, la Universitat de Cadis (UCA), la Universitat Tècnica Nacional d’Atenes (NTUA) i Bioreciclaje de Cádiz.\nLIFE BIOGASNET – Sistema de purificació de biogàs sostenible en abocadors i plantes de tractament de residus sòlids municipals\nProjecte finançat per la Unió Europea en el marc del programa LIFE


El Govern aprova el Pla Estratègic d'Igualtat d'Oportunitats\nEl Consell de Ministres ha donat llum verda aquest divendres al Pla Estratègic d'Igualtat d'Oportunitats (PEIO) 2014-2016, que compta amb un pressupost de 3.140 milions d'euros i els eixos principals dels quals seran la igualtat en l'àmbit laboral, la conciliació i la lluita contra la violència de gènere.\nAixí ho ha explicat la vicepresidenta del Govern, Soraya Sáenz de Santamaría, en una roda de premsa en la qual ha comparegut al costat de la ministra de Sanitat, Serveis Socials i Igualtat, Ana Mato; i en la qual ha desgranat alguns dels reptes pendents en matèria d'equitat a Espanya.\nEn concret, ha destacat que "la taxa d'activitat de les dones està 13 punts per sota dels homes", que perceben un salari anual un 22 per cent millor que ells i que "menys del 14 per cent" dels consellers d'administració de les empreses de l'IBEX, són dones.\n"La maternitat encara ens afecta en l'entrada i permanència al mercat laboral, en 2012 el 95% d'els qui van prendre excedència per cura de fills van ser dones", ha assenyalat la vicepresidenta.


Carles Manté es renta les mans i assegura que mai ha cobrat del sistema sanitari privat | Reusdigital.cat diari de Reus. Notícies i actualitat del Camp de Tarragona\nCarles Manté es renta les mans i assegura que mai ha cobrat del sistema sanitari privat\nL'exdirector del Servei Català de Salut reconeix que va crear una consultoria unipersonal per ingressar més de 13.000 euros al mes\n22 de Juliol de 2013, per ACN\nCarles Manté ha explicat aquest dilluns al Parlament davant la comissió que investiga la gestió en l'àmbit sanitari, que l'any 2007 quan va ser cessat del càrrec com a director del Servei Català de Salut va decidir crear una empresa limitada unipersonal amb capital "100% propi" per prestar serveis de consultoria. A través d'aquesta, CCM Estratègia i Salut, Manté va subscriure un contracte amb l'empresa pública Innova que en aquell moment dirigia Josep Prat.\nManté està imputat en el jutjats de Reus per diversos delictes que suposadament va cometre com a assessor del grup empresarial Innova en el que es mesclen interessos públics i privats. "A mi em contractava Innova, una societat de dret privat, però de capital públic, el senyor Prat em va donar el contracte, si en aquell moment la part contractant havia de fer més passos ho desconec", ha justificat Manté.\nManté va cobrar d'Innova 13.000 euros mensuals per consultoria estratègica percebuts mitjançant l'empresa CCM Estratègies i Salut. Ha reconegut que va crear una empresa pròpia per poder donar servei a altres clients i perquè en aquell moment les seves aspiracions salarials no s'ajustaven al que Prat li podia oferir des d'Innova. "Venia d'un sou públic elevat i el volia conservar" ha explicat Manté, "els honoraris dels diversos clients que em contractaven eren ingressos de l'empresa, no era part del meu sou" ha aclarit, per això ha remarcat que no hi havia incompatibilitat en aquests contractes.\nD'altra banda, Manté ha reconegut que durant els últims anys entre els gerents dels hospitals del sistema sanitari hi ha hagut un "tap generacional i una certa endogàmia" de la qual ell ha participat. En tot moment ha remarcat la seva feina per descentralitzar el sistema sanitari públic a Catalunya i per aproximar-se als ciutadans de tot el territori i ha defensat el model de gestió d'alguns hospitals de Catalunya.\nL'exdirector del CatSalut, també ha exposat el seu desig perquè acabi ràpid el procés judicial en el que està imputat i ha assenyalat que espera que tot s'aclareixi i que així quedi restituïda "la pèrdua d'honorabilitat que ha comportat tot aquest procés". Ha explicat que el seguit d'informacions que s'han anat publicant sobre les suposades irregularitats que hauria comès li han comportat un patiment a ell i a la seva família que no desitja a ningú.\nEn la seva compareixença també ha elogiat el lideratge de l'alcalde de Barcelona, Xavier Trias, com també de Marina Geli que era la titular de Salut en aquell moment.\nPer la seva banda, l'exdirector del Servei Català de la Salut Josep Maria Sabaté, que també va treballar a l'empresa pública Sagessa, de Reus, ha opinat que el sistema públic de salut cal reformar-lo i ha instat els parlamentaris a canviar la legislació sencera, no només a posar "pedaços". Tot i admetre la qualitat general del sistema i els seus múltiples controls, ha reconegut que hi poden haver hagut disfuncions. Sabaté, membre del PSC, també ha instat a col·laborar, de forma transparent, amb el sector privat.


L'Ajuntament amplia la biblioteca Gregori Maians i Siscar n'incrementa els fons - València en Comú\nL’Ajuntament amplia la biblioteca Gregori Maians i Siscar n’incrementa els fons\nBy València en Comú abril 12, 2017 abril 12, 2017 Grup Municipal\nL’Ajuntament ha remodelat les instal·lacions de la biblioteca Gregori Maians i Siscar, ubicada en el carrer de Trafalgar del districte Camins al Grau. Les obres han permés l’ampliació d’este enclau cultural que ha passat a tindre 210 metres quadrats, i l’increment dels punts de lectura, que ara en son 85. A més, els fons s’han augmentat fins als 18.750 documents amb part dels fons de la biblioteca del Grau Port.\nLa regidora d’Acció Cultural, Maria Oliver, ha visitat hui estes instal·lacions que es van inaugurar a l’any 2001 i que s’han ampliat arran d’una permuta entre l’espai que ocupava Joventut, al costat d’esta biblioteca, i les dependències de la biblioteca del Grau Port que en un futur pròxim albergaran recursos per als i les jóvens de la ciutat.\nMaria Oliver ha explicat que, amb este canvi, s’ha pogut ampliar la biblioteca Gregori Maians que, fins al moment, no era més que un servici de préstec de llibres. “Ara compta amb una sala infantil-juvenil, un altra sala d’estudi, i un altra de lectura d’adults. Tres espais independents que permeten prestar un millor servici, amb més activitats”.\nPel que fa als horaris s’han ampliat al reprendre l’horari habitual de les biblioteques municipals, de matí i de vesprada, “tal com ha reivindicat reiteradament el veïnat”. Els documents de consulta i préstec també s’han incrementat dels 8.960 fins al 18.750 esmentats.\n« L’Ajuntament instal.larà un ascensor a l’escola infantil La Senyera per fer-la accesible i garantir el seu servici\nEl coreògraf valencià Joaquín Collado representarà a Espanya en la Biennal de Jóvens Creadors d’Albània »


Els curtmetratges seleccionats seran enviats als més de 3000 membres d’EFA per tal d’escollir el guanyador. El curtmetratge europeu 2016 serà anunciat en la cerimònia dels Premis de Cinema Europeu el 10 de desembre a Wroclaw (Polònia), Capital Europea de la Cultura 2016.\nEl adiós explica la història de Rosana, una serventa boliviana que ha treballat deu anys per l'Angela, la matriarca d'avançada edat de la família Vidal. El dia de l'enterrament de la seva estimada Angela, se li prohibeix a la Rosana assistir al funeral. Al contrari: se l'obliga a treballar. El adiós és una història íntima sobre com d'emocionals poden ser els llaços per sobre de les convencions socials, les etiquetes de raça o els règims familiars. El curtmetratge de Clara Roquet no només vol reflexar la història de la Rosana, si no la de moltes altres dones que es veuen obligades a deixar les seves pròpies famílies i el seu desig de ser mares per cuidar d'altres.\nEl adiós va guanyar el Premi Gaudí al Millor Curtmetratge l'any 2016 i ha rebut nombrosos reconeixements i nominacions en festivals internacionals, com el Festival de Toronto o el Festival de Seattle.\nTrobareu més informació sobre els nominats a la web de l'EFA.


Introducció | Amantes amentes\nSom l’Alba, l’Ashley i la Zaira, estudiants de segon de batxillerat de l’INS Can Planas.\nDes d’un principi volíem fer un treball de clàssiques, ja que fem les assignatures de grec i llatí i ens interessa molt aquest món.\nA partir d’un treball que la nostre professora ens va proposar per a l’assignatura de llatí sobre l’estètica de les dones a l’antiga Roma, vam anar a una exposició al Museu Arqueològic de Catalunya anomenada “Històries de tocador”. El tema ens va cridar l’atenció i com ja havíem de decidir quin era el tema del nostre treball de recerca, li vam comentar a la nostra tutora, la Isabel Fernández.\nEn un principi estàvem les quatre d’acord amb fer aquest tema, però uns dies després els professors ens van passar una llista amb temes que serien els més adequats per desenvolupar un bon treball de recerca, i entre ells estava el de sexualitat a l’antiga Roma. Quan el vam veure ens va semblar un tema curiós i original. A més, ens proporcionaria informació sobre com estava vist el sexe en aquella societat i veure les diferències amb la nostra visió actual d’aquest mateix tema.\nLa Isabel ens va donar l’opció de fer-ho en format bloc, com ja ho havien fet l’any anterior. Davant aquesta idea vam pensar que tot i que seria un esforç afegit, ja que hauríem d’aprendre a utilitzar recursos digitals, i hauríem d’invertir més temps en aquesta manera de treballar a la que nosaltres no estàvem acostumades, seria una eina útil i que serviria per a la propagació d’informació per a futurs companys, i també ens servirà per a futurs projectes que haguem de realitzar, ja que tindrem l’experiència d’haver fet aquest bloc.\nA finals de primer de batxilerrat, en la primera trobada que vam fer amb la nostra tutora vam acotar el tema, i vam fer una mena d’índex, per saber els temes que havíem de començar a treballar i vam obrir el bloc per tal que a l’estiu poguéssim començar a investigar-lo i treballar-lo.\nEls temes que hem treballat han sigut diversos, hem intentat tocar diferents aspectes de la sexualitat que són: la concepció del sexe des de Grècia al cristianisme, passant per Roma, és a dir, com veien el sexe a l’època clàssica. Els tipus de relacions que tenien, això engloba les que feien dins del matrimoni i fora del matrimoni. Molt important també era l’aspecte de la medicina relacionada amb la sexualitat, la cuina eròtica i els símbols sexuals.\nAl mes de maig, vam anar al Museu de Badalona, ja que Alfons Cuatrecases feia una conferència sobre la sexualitat a l’antiga Roma i ens anava molt bé per al nostre treball.\nAquesta conferència es feia perquè hi havia una exposició sobre el sexe a l’antiga Roma a aquest mateix museu, que també vam visitar setmanes més tard. D’aquesta conferència vam adquirir coneixements previs al treball que havíem de fer. En aquesta conferència, l’Alfons va parlar de la sexualitat femenina, de la sexualitat masculina, del matrimoni i de l’homosexualitat i bisexualitat. A més, va fer diverses referències a diversos textos que ens han sigut de gran utilitat per al nostre treball.\nA partir d’assabentar-nos de qui eren els especialitzats en aquest tema, vam decidir que un aspecte de la nostra part pràctica seria fer-los una entrevista. Per tant, vam intentar contactar tant amb la comissària de l’exposició, l’Esther Gurri, i el professor Alfons Cuatrecases, especialistes en el tema i que de ben segur ens podrien resoldre alguns dubtes que se’ns plantegessin al llarg de la nostra recerca. Malauradament no vam obtenir resposta i aquesta part pràctica ha quedat sense poder ser realitzada.\nDurant l’estiu cadascuna de nosaltres anava desenvolupant diferents temes ja que sabíem que tot el que treballéssim a les vacances seria treball avançat pel començament de les classes al setembre, sabent que durant el curs estaríem més limitades de temps.\nAl mes de juliol vam anar a veure l’exposició del Museu de Badalona sobre el Sexe a l’Antiga Roma. Durant aquest període vam començar a familiaritzar-nos amb el bloc i van sorgir els primers problemes sobretot amb l’edició dels documents que penjàvem, ja que l’edició d’un bloc requereix conèixer certs aspectes que només la pràctica i l’error ensenyen.\nFinalment, com que el nostre treball és en format bloc, i al nostre institut cal presentar tots els treballs de recerca de manera formal a secretaria, i en no presentar més que una adreça web i no un treball en format paper, vam pensar diverses formes de presentar-lo, i al final ens vam decidir a fer un pergamí, on fem una introducció especial al nostre tema i l’adreça del bloc per tal de que els membres del tribunal puguin accedir-hi.


Hotel Mercure Cherbourg Centre Port Cherbourg-Octeville França - Ofertes d'hotels amb els MILLORS DESCOMPTES EN LÍNIA\nQuai de l'Entrepôt, Cherbourg-Octeville Centre, Cherbourg-Octeville, França, 50100 - Veure al mapa\nTé alguna pregunta per a Hotel Mercure Cherbourg Centre Port?\nMés informació sobre Hotel Mercure Cherbourg Centre Port\nIdeal tant per a la diversió com per al relax, Hotel Mercure Cherbourg Centre Port es troba a la zona de Cherbourg-Octeville City Center de la ciutat de Cherbourg-Octeville. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotel Mercure Cherbourg Centre Port asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, Zones públiques amb Wi-Fi, centre de negocis, restaurant, neteja en sec.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Hotel Mercure Cherbourg Centre Port és un lloc ideal d'estada pels viatgers que busquin encant, comfort i facilitat a Cherbourg-Octeville.\nNens de 1 a 15 any [inclosos] Ha d'usar un llit extra


Puigneró recrimina una falta de "valentia" a Roger Torrent per la retirada de l'acta de diputat a Quim Torra La República\nPuigneró recrimina una falta de “valentia” a Roger Torrent per la retirada de l’acta de diputat a Quim Torra\nACN Barcelona.-El conseller de Polítiques Digitals i Administració Pública, Jordi Puigneró, ha acusat el president del Parlament, Roger Torrent, de manca de “valentia” per l’episodi de la retirada de l’acta […]\nACN Barcelona.-El conseller de Polítiques Digitals i Administració Pública, Jordi Puigneró, ha acusat el president del Parlament, Roger Torrent, de manca de “valentia” per l’episodi de la retirada de l’acta de diputat al president de la Generalitat, Quim Torra. “Hi ha hagut tres moments al llarg d’aquesta legislatura on hauríem desitjat una major valentia per part del president del Parlament. No s’han produït i per això anem a eleccions”, ha etzibat en una entrevista a RAC1. El conseller ha afirmat que la decisió de Torrent de “no obeir” a l’hora de mantenir-se “ferms en la defensa” de l’acte de diputat de Quim Torra va provocar una “crisi de confiança”. “Un seguit de desconfiances han estat la gota que ha fet vessar el got”, ha afegit.\nEn referència a la manca de “valentia” del president del Parlament, el conseller s’ha referit a tres moments concrets. En primer lloc, la investidura de Carles Puigdemont. En segon terme, el moment en què “els diputats es van quedar sense poder exercir els seus drets”, en referència implícita a la retirada del sou i vots dels diputats suspesos, i finalment, la retirada de l’acta de diputat de Quim Torra. Puigneró ha reconegut que la “pressió” de l’Estat és “màxima” i ha assegurat que el Parlament hauria de “protegir millor els embats”. “Entenem que s’havia d’estar al costat del president de la Generalitat i no al costat de la Junta Electoral Central (JEC)”, ha afirmat, després de recordar que la JEC és un “òrgan administratiu”.


Com escollir què estudiar després de l'escola | CETT\nCom escollir què estudiar? T'ajudem a prendre la decisió\nEstàs fent 4t d'ESO o Batxillerat i toca pensar quin cicle o grau estudiar quan acabis l’escola. "I què estudiaràs?". Segur que aquesta pregunta és recurrent entre la teva família, professorat i amistats. Li dones voltes, comences a considerar les opcions i et planteges el gran dubte: com trio què vull estudiar?\nGraus i cicles per a la Generació Z\nVivim en un món que canvia ràpidament, i has de prendre una decisió molt important en un context que planteja moltes incerteses:\nEl sistema educatiu és complex. Tens més de 500 graus universitaris per triar a Catalunya, i centenars de cursos de formació professional. A més, els centres de formació tenen característiques molt diferents i no saps quins ofereixen formació reglada i quins no.\nLa pandèmia ha impactat molt en les maneres d’aprendre. Les escoles, centres de formació i universitats ens hi hem adaptat, i els alumnes també. Tot i això, encara queda molt camí per recórrer entre tots.\nEl món laboral ha evolucionat molt ràpid: s’implementen noves formes de treballar (per projectes, per exemple); nous sectors prenen força (tecnologia i digitalització, oci i turisme, salut, medi ambient, entre d’altres) i ens estem acostumant a teletreballar.\nLes empreses ja estan demanant habilitats diferents als seus treballadors: pensament analític i crític, creativitat, lideratge, intel·ligència emocional o flexibilitat són algunes de les més demandades. Si vols ser un bon professional, necessitaràs formació que posi l’accent en aquestes competències.\nA més, pertanys a la Generació Z perquè has nascut a partir de 1997 i tens unes característiques diferents a les generacions anteriors. La teva és la primera generació de nadius digitals, ets molt autocrític i et preocupen els problemes que afecten globalment el món, i vols poder tenir impacte amb la teva feina. A més, ets impacient i autodidacta. Et sona? Necessites una formació que t’entengui i s’adapti a tu.\nLes sessions informatives ajuden en la tria dels estudis\nConsells per decidir què estudiar\nDavant d’aquesta situació, què pots fer perquè prendre aquesta decisió tan important sigui més fàcil? Volem guiar-te en aquest procés. Per això, et donem tres consells per resoldre aquesta gran pregunta:\nTria primer què vols ser, i després tria quin camí esculls per arribar-hi. És important que et projectis en el futur i t’imaginis a tu mateix fent allò que t’agrada i t’omple. Després, tria quins estudis s’ajusten a aquesta idea i finalment, decideix on vols estudiar.\nAbans, els estudiants triaven els estudis fonamentalment per tradició familiar i per la fortalesa i seguretat d’alguns sectors. Tu pots triar en funció de les teves habilitats i les teves preferències. Tens capacitat per fer una autoavaluació per detectar què és allò que t'apassiona i et mou, què saps fer millor i què t’agrada més. Aprofita-ho.\nTens accés a molta informació sobre formació: per Internet, a les xarxes socials, per WhatsApp, per telèfon, o presencialment. Aprèn a utilitzar-la: fes llistes, entra a les webs, segueix els perfils de xarxes socials, mira els vídeos de testimonials. I descarta allò que no encaixa amb tu.\nSessions informatives i entrevistes individualitzades\nI, sobretot, has de saber que no estàs sol en aquest procés. Assistir a les sessions informatives que t’ofereixen els centres de formació és una de les eines més útils i que més t’ajudaran en el procés de tria d’estudis.\nDes del CETT volem ajudar-te. Si t’apassiona la gastronomia, veus el teu futur en el món del turisme o creus que la hoteleria encaixa amb tu, vine a les nostres sessions informatives presencials.\nDurant la sessió, t’oferirem informació per ajudar-te a prendre la gran decisió:\nConeixeràs el CETT i els programes de graus i cicles que t’oferim.\nDescobriràs l’experiència d’antics alumnes i els podràs fer totes les preguntes que vulguis.\nSabràs on i quan tindràs la oportunitat de realitzar pràctiques nacionals i internacionals.\nT’explicarem en què podràs treballar quan et graduïs.\nPodràs contactar amb professors i coordinadors dels cicles i els graus per resoldre tots els teus dubtes.\nT’oferim un ventall de dates possibles, perquè puguis triar la que millor encaixa amb el teu calendari. Inscriu-t'hi en aquest formulari.\nTambé pots venir a fer una entrevista individualitzada amb el nostre equip d’orientació.\nEstudis del CETT\nEl CETT ofereix diversos cicles professionals i graus universitaris del sector del turisme, l'hoteleria i la gastronomia.\nTècnic Superior en Màrqueting i Publicitat especialitat turística


L'aplicació del Parc Natural de l'Alt Pirineu inclou un quadern didàctic — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'aplicació del Parc Natural de l'Alt Pirineu inclou un quadern didàctic\nL'aplicació del Parc Natural de l'Alt Pirineu inclou un quadern didàctic\nLa iniciativa anima els visitants a identificar 50 espècies i preveu premis per als més observadors. L'app per a telèfons mòbils 'Deixa't guiar' conté tota la informació de l'espai natural i un joc interactiu per fer en família\nUna noia fent una fotografia amb una tauleta per penjar a l'aplicació 'Deixa't guiar' (Foto: ACN/Marta Lluvich)\nL'aplicació per a mòbils i tauletes 'Deixa't guiar' dóna tota la informació necessària per gaudir i conèixer el Parc Natural de l'Alt Pirineu: rutes interpretades, punts d'interès, senders, guia de serveis i un joc interactiu per fer en família. Aquesta aplicació fa un any que està operativa i compta amb més de 3.000 descàrregues. La novetat d'aquesta temporada és el quadern didàctic. Es tracta d'un joc que anima el visitant a descobrir 50 espècies del Parc (25 de flora i 25 de fauna). Cal trobar els animals, fotografiar-los i pujar la imatge a la xarxa. Com més espècies reconegui el participant, més premis es pot emportar.\nAmb aquesta aplicació, el Parc Natural de l'Alt Pirineu ja pot ser a les butxaques de tots els usuaris d'arreu, cada dia i a totes hores. Marc Garriga, director del Parc Natural de l'Alt Pirineu, ha explicat a l'ACN que la voluntat és adaptar-se als hàbits de la societat actual, "que cada vegada fa més ús dels dispositius mòbils".\nEs tracta d'una app senzilla d'utilitzar i completa, que no només facilita informació general del Parc, sinó que també permet la descoberta de l'espai natural, amb punts d'interès de contingut cultural, un llistat de senders per anar a recórrer amb la fitxa tècnica i una breu descripció, rutes autoguiades per seguir el track i més de 10 parades d'interès on poder llegir o escoltar dades sobre indrets concrets. La guia pràctica també es va omplint gradualment amb tots els serveis (comerços, establiments de restauració, allotjaments, entre d'altres).\nItineraris a peu i en bicicleta\nL'aplicació reuneix uns 90 itineraris (a peu i bicicleta) amb la informació necessària per fer una excursió: la distància del recorregut, la durada, la dificultat, els llocs d'interès o l'explicació de la ruta. Cada sortida té la possibilitat de ser descarregada per poder tenir tota la informació en cas de no haver-hi cobertura de mòbil en el moment de realitzar la sortida.\nLa novetat d'aquesta temporada és el quadern de camp. El participant ha de localitzar les 50 espècies de flora i fauna que proposa l'aplicació. Cada cop que se'n localitza una, s'hi fa una foto i es penja de manera automàtica. A mesura que es fan fotografies, es va guanyant premis. El que aconsegueix les 50 fotografies s'endú el premi naturalista expert. Els gestors de l'aplicació són els encarregats de verificar que la fotografia correspon a l'espècie que es demanava.\nEl quadern de camp vol ajudar a conèixer la flora i la fauna del Parc a través dels mateixos animals, dels seus excrements, de restes o del cant, en el cas dels ocells.


Agència de Desevolupament Local\nL'Agència de Desenvolupament Local de l'Ajuntament de la Pobla de Vallbona es constitueix dins de l'organigrama d'aquest Ajuntament com un departament dedicat a la promoció econòmica i social enquadrada en la regidoria de Desenvolupament Local, que en els últims anys s'ha estat especialitzant de la mà del que s'ha denominat “Societat de la Informació i la Comunicació” en els processos de desenvolupament, competitivitat i innovació.\nEfectivament, amb més de 10 anys d'experiència professional aquesta agència de desenvolupament és un exemple d'utilització de les Tic en la dimensió local i la creació d'ocupació, i té com a objectiu principal determinar els problemes i oportunitats econòmiques del municipi i ajudar les persones a adquirir les qualificacions i recursos necessaris per a solucionar aquests problemes i aprofitar al màxim aquestes oportunitats.\nEn definitiva, realitzar una verdadera labor de desenvolupament a escala local. Només en aquest àmbit, es poden emprendre accions efectives per a ajudar les persones a respondre els problemes i oportunitats de caràcter econòmic i laboral.\nAixí és possible, per exemple:\nDetectar les deficiències de qualificació i oferir la formació necessària (ocupacional i contínua).\nLocalitzar les persones aturades i oferir-los més oportunitats de trobar una ocupació.Determinar possibles mercats per a les empreses de nova creació i ajudar les persones a establir noves empreses o diversificar les ja existents.\nPosar de manifest els buits que existeixen en matèria d'ajuda financera o de provisió d'immobles i adoptar les mesures necessàries per a establir nous fons de finançament o crear nous espais de treball.\nPromoure i implantar polítiques actives d'ocupació relacionades amb la creació de l'activitat empresarial.\nDesenvolupar el potencial endogen de la zona\nPromoure i facilitar l'associacionisme, l'autoorganització\nDinamitzar i canalitzar el canvi cultural a les finalitats del desenvolupament local.\nAssessorar sectorialment les pimes, especialment pel que fa a les noves tecnologies de la informació i comunicació.\nRegidoria d'Activitats econòmiques i Desenvolupament local


Comprar o Construïr? - Vía 27\nComprar o Construïr?\nVía 27 > Article > Comprar o Construïr?\nFer-me la casa o comprar-la feta?\nSi promociono jo la meva casa, busco arquitecte, constructor, etc. Estalviaré el benefici del promotor? Potser, però és força probable que gastis més… en altres coses. Escalar que aconseguiràs qual com a més personal, però si només t’importa l’economia, compra una casa feta, tret que tu mateix siguis “del ram” o et sobri temps. Ser promotor d’una casa, la propia llar, suposa aventurar-se per terrenys desconeguts, complexos i arriscats: finançament, legalitat urbanística, llicències d’obra, responsabilitat civil, cerca d’arquitecte i constructor i/o industrials, decisió de materials i procediments, immersió en els usos, costums i nivells de formalitat del món de la construcció, tràmits fiscals i notarials, etc.\nÉs per això que molta gent, quan pren la importantíssima decisió d’aconseguir una casa, la compra a un promotor de cases genèriques i renúncia als avantatges de la personalització. Però si estàs llegint això és clar que tens certa tirada a fer-te la casa abans que a comprar-la. En tot cas val la pena fer unes consideracions, que com gairebé tot el text seran obvietats, però us les oferiré ordenades i ponderades.\nComprar una casa feta implica contactar amb diferents promotors immobiliaris que hagin fet una “promoció”, o amb diferents Agents de la Propietat Immobiliària que venguin cases de promotors; fer-te ensenyar els productes, decidirquin t’interessa, negociar el preu i les condicions i assegurar-te que no t’estafen. Si l’obra està acabada, comprar és l’opció correcta per a qui valora, sobretot:\nTenir seguretat absoluta en el cost i en l'aspecte final, i la rapidesa d’entrar a viure.• Evitar maldecaps tot passant més d'un any dormint malament\nNo haver de prendre mil decisions difícils, sinó només una: comprar o no\nPoder tirar les culpes d'errors i desajustaments a terceres persones\nPoder concentrar les reclamacions en un sol personatge: el promotor\nPer contra decidir fer-se autopromotor (és a dir, promoure la seva pròpia casa),ho farà aquell que:\nLi fa il·lusió participar, triar i viure el procés, encara que sigui un desafiament personal\nTé un sentitesportiu de la vida i li agrada ficar-se en temes suggeridors però difícils\nLi agrada el bricolatge a qualsevol escala, i creu que pot resoldre'l tot amb l'ajuda adequada\nTé inquietuds respecte a sostenibilitat o instal·lacions singulars\nVol decidir exactament on gastar més diners\nCreu que la seva gestió repercutirà en una millor relació qualitat-preu del producte final\nVol, com he dit al principi, deixar en el món la seva petjada amb una construcció que pot durar bastant més que ellmateix,sempre que actuï com elporquetllest del conte\nVols tenir la versió catalana del meu llibre "Guia emocional de l'autopomotor"?\nPrevious PostVideo entrevista amb Juli LluecaNext PostÉs rendible gastar en eficiència energètica?\nRehabilitar o Construïr\n•17 de juny de 2019•Juli Llueca•0


Tria una revista – Suport Invest SBD\nTria una revista en l’àrea de Salut\nEn aquesta web trobaràs informació d’interès de diferents fonts recopilada en una única taula. Amb l’objectiu de simplificar el procés de selecció d’una revista en l’àrea de Salut, s’ofereixen la posició de les revistes en JCR, el quàrtil, la posició en altres categories, la quantitat a abonar per publicar en obert, taxa de rebuig de manuscrits (categoria Surgery), etc.\nRevistes en castellà: publicacions de Salut a les diferents categories de JCR (Science Edition) publicades en castellà.


Ningú és Perfecte: Pilotes fora\nS’HAN TRASPASSAT TOTS ELS LÍMITS. Aquestes dures paraules s’adreçaven ahir des del PS als Mitjans de comunicació en general i al Diari d’Andorra en particular arran la publicació de la detenció del secretari d’organització dels socialdemòcrates per un presumpte consum d’estupefaents.\nSenyor Pere López: El que és inadmissible- recullo les seves paraules- és que els càrrecs electes, vulnerin la llei. I el que és més inadmissible és que un cop agafats en falta carreguin les culpes del que ha passat als mitjans de comunicació.\nLi tinc gran estima al Marc Cornella, i ell ho sap. Crec que fa una bona feina dins el partit i com a membre de la minoria comunal a la capital, i estic convençuda que la gent que l’envolta a la feina, al partit, al comú, a la ràdio i en l’àmbit familiar ho sabran valorar i li donaran l’oportunitat d’aprendre dels errors, esmenar-los i continuar endavant, perquè encara ha de dir moltes coses.\nEntenc perfectament que el defensin i l’acompanyin en un moment difícil des del partit. Diu molt a favor de la qualitat humana de l’executiva que ahir va sortir a donar la cara pel company.\nNo m’imagino res més mesquí que la possibilitat que perdi la feina o qualsevol dany col·lateral per aquest afer en el marc de la hipòcrita -i pel que es veu, cocaïnòmana- societat andorrana.\nPerò cada cosa al seu lloc. Que fins ara les detencions de càrrecs públics implicats en delictes més o menys dolosos no hagin estat publicitats amb noms i cognoms és el que cal corregir. No que- per una vegada- l’actuació dels mitjans deontològicament parlant no tingui esquerdes.\nPel que fa a les filtracions, potser comença a ser hora de trobar on és la fuita, si tant els molesta que passi. però en qualsevol cas no és a la premsa a qui correspon desvetllar quines són les seves fonts, mentre siguin certes.\nLamento l’acarnissament perquè -no ens enganyem- no estem parlant de cap delicte contra el patrimoni o que atempti sobre altres persones en cap mesura i que justifiqui una portada, però sigui com sigui el nostre codi penal ho tipifica com a delicte. I ell com a càrrec electe s’exposa a sortir amb noms i cognoms als diaris.\nSi com diuen les xafarderies, pocs polítics passarien el control antidòping, si com es comenta en petit comitè, no n’hi ha per tant o això no és cap pecat, el que s’hauria de fer des de la classe política en un acte de valentia, però sobretot de coherència, és legalitzar el consum d’estupefaents.\nMentre no sigui així la premsa el que ha de fer és informar. Amb noms i cognoms. Perquè no serà pecat, però és il·legal.\nPER CERT, ELS PERIODISTES D'AQUEST PAÍS SEGUIM UN CODI DEONTOLÒGIC BASAT EN L'HOMÒNIM EUROPEU. PER QUI EL VULGUI CONSULTAR: http://aprofca.blogspot.com/p/codi-deontologic-apca.html


Andorra Turisme assegura que l’Andorra Mountain Music continuarà l’any vinent – Ràdio Valira\noients aquí avui: 94\nAndorra Turisme assegura que l’Andorra Mountain Music continuarà l’any vinent\nL’Andorra Mountain Music continuarà l’any vinent de forma 100% segura, tal com ha explicat el director general d’Andorra Turisme, Betim Budzaku, en el primer balanç del festival previ al concert de David Guetta.\n“Estem molt contents amb tot el que ha passat en aquests cinc caps de setmana” tenint en compte la situació actual de pandèmia, ha manifestat Budzaku, afegint que estan molt satisfets tant per la qualitat de les actuacions, com per l’afluència i el ressò que està tenint el festival fora d’Andorra. De fet, en total, s’ha sobrepassat el 80% d’afluència al festival, amb dos concerts plens com el d’Armin Van Buuren i David Guetta i amb més de 3.500 assistents en els concerts de Don Diablo i Bob Sinclair. En aquest sentit, Budzaku ha afegit que la capacitat màxima era de 20.000 persones i que el concert de Mónica Naranjo va ser el quin va registra unes xifres més baixes, ja que aquest any, la cantant espanyola està tenint una gira actuant en molts altres indrets.\nTot i que la continuïtat del festival està assegurada, des d’Andorra Turisme han comentat que s’haurà d’estudiar en quina data es pot fer el festival, ja que el mes de juliol acostuma a estar reservat pel Cirque du Soleil. “No sabem quin és el millor període per fer-lo”, ha indicat, assegurat que la continuïtat del festival dependrà d’un tema de calendari i no de pressupost. Tot i així, ha avançat que hi ha moltes possibilitats que sigui durant l’estiu. De fet, ha comentat que s’ha d’estudiar en quin mes és millor, ja que l’agost ja és un mes amb molta afluència de turistes i el juny “podria ser una opció, però haurem de mirar l’efecte climatològic”, ha dit.\nEl director general d’Andorra Turisme ha recordat que per poder fer un festival a Andorra s’ha de fer en un període de temps que no hi hagi massa turistes i que sigui atractiu i pugi la marca Andorra. Aquest festival “té les dues característiques, sobretot la de pujar la marca”, ha remarcat.\nD’altra banda, Budzaku també ha confessat que hi ha hagut dificultats a causa de les mesures sanitàries com podria el test d’antígens, que hauran fet pujar el cost del festival, o la pluja. Tot i així, ha comentat que l’essència del festival és la natura, la muntanya i l’aire pur, i per tant, encara que hi hagués un recinte multifuncional, es faria a l’aire lliure. “Hi ha molts altres esdeveniments que es podrien fer al multifuncional”, ha declarat. Finalment, sobre la cancel·lació del concert de DJ Snake, ha comentat que estan estudiant la possibilitat que vingui en la tercera edició del festival, si es poden compaginar les dates.\nLes sancions per immigració clandestina assoleixen nivells propers a anys anteriors al primer semestre del 2021


PodoDent Estetic, Granollers - Passos en la cirurgia per mínima incisió a l'esperó calcani\nHomePodologiaArticlesPassos en la cirurgia per mínima incisió a l'esperó calcani\nPresentem aquest article amb l'objectiu de transmetre la possibilitat del tractament quirúrgic en l'esperó calcani, alhora de fomentar la interacció i col · laboració entre clíniques podològiques. Això ens permet consensuar diagnòstics i tractaments complexos amb el màxim benefici per als nostres pacients.\nEsperó calcani, cirurgia podològica, tècnica de mínima incisió.\nEl esperó calcani és una patologia freqüent en l'àmbit podològic i la incidència clínica fa que el nostre enfocament terapèutic sigui molt ampli, sent de gran rellevància el tractament ortopodològic. No volem entrar en detalls de l'etiologia, clínica, diagnòstic i tractaments, ja que estan àmpliament descrits i són coneguts pel podòleg. Enfocarem directament els criteris pels quals advoquem en realitzar el tractament quirúrgic i la descripció de la tècnica que fem servir.\nHem considerat com a criteri previ al plantejament quirúrgic, l'escassa o nul · la evolució en la millora simptomàtica del pacient amb els següents tractaments:\nNo resolució de la patologia més enllà dels 12 mesos d'evolució.\nRepòs prescrit en les activitats de la vida diària que perjudiquen a aquesta patologia.\nTractaments amb infiltracions homeopàtiques, corticoides i AINE sistèmics.\nTractaments conservadors d'índole ortopodològica, calçateràpia, teràpies físiques i de fisioteràpia.\nPassos en la cirurgia per mínima\nincisió a l'esperó calcani